Juris Umbraško
Juris Umbraško (dzimis 1979. gada 29. jūlijā Jēkabpilī) ir bijušais latviešu basketbolists, spēlējis vieglā uzbrucēja pozīcijā, bijis Latvijas izlases dalībnieks. Divkārtējs Latvijas Basketbola līgas (LBL) čempions. Pēc spēlētāja karjeras beigām pievērsies trenera darbam, šobrīd ir LBL kluba "Rīgas Zeļļi" galvenais treneris. Basketbolists ir bijis arī viņa brālis Andris Umbraško, bet tēvs Vitālijs Umbraško ir pazīstams vieglatlētikas un fiziskās sagatavotības treneris.